Rheolwr y Cwmni

Pecyn gwybodaeth i ymgeiswyr

Gorffennaf 2023

# Cyflwyniad gan ein Cadeirydd

Dechreuodd cwmni Theatr Spectacle Cyf fel Cwmni Theatr mewn Addysg Morgannwg Ganol yn 1979.

Mae ganddo hanes rhagorol a phrofedig o gyflwyno theatr addysgiadol ddwyieithog. Rydyn ni’n ystyried ein hunain yn arloeswyr ym myd theatr bynciol ac addysgiadol sy’n ysgogi trafodaeth am yr hyn sy’n bwysig i bobl. Wedi’n lleoli yn y Porth, rydyn ni’n dod â theatr sy’n amrywiol, yn gynhwysol ac yn berthnasol i galonnau cymunedau Cymru ac, o bryd i’w gilydd, dramor gan fabwysiadu ein dull ‘Mynediad i Bawb’.

Mae Spectacle yn arloeswr ac yn ddeorfa wrth arfer a chyflwyno theatr addysgiadol yng Nghymoedd y De. Mae’n rhagori mewn galluogi mynediad i’r celfyddydau i gymunedau sydd dan anfantais systemig, ac yn ymdrechu i wella bywydau a pharhau â’r sgwrs gyda’r cymunedau yma i lunio ei gynlluniau artistig i addasu i anghenion cyfnewidiol y cymunedau amrywiol yma.

Mae ein strategaeth ariannol ddarbodus wedi galluogi’r cwmni i gynyddu ei drosiant a gwella ei gronfeydd wrth gefn, gan ein galluogi i edrych at ein nod hirdymor o fod yn sefydliad dwyieithog cynaliadwy drwy wreiddio ein harfer theatr yn bennaf yng nghymunedau a sefydliadau addysg Bwrdeistrefi Sirol Rhondda Cynon Taf, Merthyr Tudful a Phen-y-bont ar Ogwr. Anelwn at sicrhau bod Spectacle yn chwarae ei ran yn llawn, gan ddefnyddio theatr i wneud cymdeithas yn decach drwy fynd i’r afael â gwahaniaethu, hyrwyddo cydraddoldeb a chynhwysiant a meithrin agweddau cadarnhaol a newidiadau sy’n cynnwys gwella hyder, hunan-barch a rhoi sgiliau gydol oes i bobl ifanc, cau’r bwlch cyrhaeddiad a gwella eu rhagolygon o sicrhau gwaith hirdymor yn y dyfodol.

Dros y pum mlynedd nesaf (2023-2028) byddwn yn addasu strwythur, capasiti ac adnoddau’r cwmni, fel eu bod:

* yn ateb yr her driphlyg sy’n wynebu ein cymunedau (iechyd, cymdeithasol ac economaidd)
* yn manteisio ar gyfleoedd Mentrau Llywodraeth Cymru fel y Cwricwlwm Newydd i Ysgolion Bro a Chynllun Plant a Phobl Ifanc 2022.

Byddwn yn gwneud y canlynol:

* parhau i ganolbwyntio ein gwaith mewn ardaloedd o amddifadedd lluosog.
* defnyddio arfer sy’n seiliedig ar drawma i gefnogi gwaith sy’n ymwneud â Phrofiad Niweidiol yn ystod Plentyndod.
* cyflawni cymhwysedd diwylliannol ar gyfer staff a rhanddeiliaid.
* cynnal gwasanaeth theatr dwyieithog am ddim yn y man y’i darperir.

Mae hwn yn gyfle newydd a chyffrous i gyrraedd, cysylltu a chyflawni newid grymus ac ystyrlon ar draws cymdeithas.

Fel Rheolwr y Cwmni, chi fydd yn gyrru’r gwaith o gyflawni cynllun trawsnewid dros y tair i bum mlynedd nesaf; gan gysylltu ac ysgogi cymunedau i alluogi mwy o fynediad at theatr addysgiadol i bobl sy’n byw mewn ardaloedd sy’n wynebu amddifadedd lluosog.

Rydyn ni’n chwilio am arweinydd strategol sy’n rhannu ein hangerdd a’n cred; unigolyn ysbrydoledig sy’n gallu arwain y sefydliad â hygrededd ac argyhoeddiad. Bydd yr ymgeisydd llwyddiannus yn llywio Theatr Spectacle i gyfnod newydd. Byddwch yn goruchwylio’r newid sefydliadol a’r broses o ddatblygu strategaeth newydd, gan gynnwys codi arian a chynhyrchu incwm.

Eich tasgau cychwynnol fydd cydweithio’n agos â’r Cyfarwyddwr Creadigol a’r swyddog Gweinyddol/Cyllid i sicrhau bod y Cynllun Busnes yn cael ei gyflawni, yn ogystal â llywodraethu effeithiol a dyfodol cynaliadwy i’r cwmni drwy dyfu’r gwasanaethau presennol. Mae lle i arweinydd brwdfrydig ac arloesol ehangu ac adeiladu ar y gwasanaethau rydyn ni’n eu darparu ar hyn o bryd.

Os yw’r cyfle yma yn eich ysbrydoli a’ch bod yn dymuno bod yn rhan o’n stori, bydden ni’n falch iawn o glywed gennych chi.

**Mark Stevenson**

**Cadeirydd Theatr Spectacle Cyf**

# Rheolwr y Cwmni

Diolch i chi am ddangos diddordeb yn y swydd yma.

Os oes gennych anabledd a’ch bod yn dymuno cael cymorth i wneud cais, yna cysylltwch â ni o leiaf 7 diwrnod cyn dyddiad cau y swydd, a byddwn ni’n falch o’ch helpu chi.

Os oes angen gwybodaeth arnoch mewn fformat arall neu os oes angen cymorth arnoch i wneud cais neu os hoffech wneud cais fideo, cysylltwch â:

FFÔN: 07900 493691

E-BOST: [steve.davis@spectacletheatre.co.uk](mailto:steve.davis@spectacletheatre.co.uk)

I wneud cais, dylech gyflwyno CV a llythyr eglurhaol. Rhaid i’r llythyr eglurhaol fod dim mwy na 1,000 o eiriau a dylai roi amlinelliad cryno, gan ddefnyddio pwyntiau bwled, o’ch sgiliau a’ch profiad a sut rydych yn bodloni’r meini prawf sydd wedi’u rhestru o dan fanyleb yr unigolyn yn y pecyn cais. Anfonwch e-bost gyda’ch CV a llythyr eglurhaol, o dan y pennawd ‘Recriwtio Rheolwr y Cwmni’ erbyn 22/09/2023 12pm i: steve.davis@spectacletheatre.co.uk.

Mae cwmni Theatr Spectacle wedi ymrwymo i gydweithio â’n cymuned. Un o’r ffyrdd rydyn ni’n gwneud hynny yw drwy annog cyfranogiad ac ymgysylltiad â’n gweithgareddau gwaith, gan gynnwys recriwtio aelodau newydd o staff. Felly, dylech fod yn ymwybodol y bydd pobl o’n cymunedau yn cymryd rhan yn y broses recriwtio a dethol.

# Disgrifiad Swydd

## Manylion y Swydd

**Teitl y Swydd:** Rheolwr y Cwmni

**Lleoliad:**  Y Porth, Rhondda Cynon Taf

Y prif weithle yw’r Ffatri, y Porth. Mae disgwyl i chi weithio o’r swyddfa ac o bryd i’w gilydd o bell yn dibynnu ar anghenion yr elusen. Bydd gofyn teithio’n achlysurol ledled y de-ddwyrain.

**Contract:** Parhaol, yn amodol ar gwblhau cyfnod prawf yn llwyddiannus.

**Cyflog:** Cyflog Blynyddol gros o £33,000 yn codi i £35,000 ar ôl cyfnod prawf boddhaol.

Pensiwn, cyfraniad o 3% gan y cyflogwr

**Oriau:** 35 awr yr wythnos

**Yn adrodd i:** Y Cyfarwyddwr Creadigol fydd yn gweithredu fel rheolwr llinell ar gyfer y cyfnod prawf. Mae Rheolwr y Cwmni yn atebol i’r Ymddiriedolwyr am gyfeiriad strategol, arweinyddiaeth a chynaliadwyedd cwmni Theatr Spectacle. I ddechrau, bydd deiliad y swydd yn cadw mewn cysylltiad rheolaidd â’r Cyfarwyddwr Creadigol a chadeirydd Bwrdd yr Ymddiriedolwyr.

**Geirdaon:** Gofynnir am eirdaon gan eich cyflogwr presennol ac un arall os cynigir y swydd i chi.

## Diben y swydd

Mae Rheolwr y Cwmni yn cyfrannu at genhadaeth yr elusen, sef ‘Trawsnewid bywydau pobl leol drwy theatr.’ Mae Rheolwr y Cwmni yn gyfrifol am weithredu cynllun busnes y cwmni. Bydd pwyslais ar godi arian, rheoli cyllid, gweithredu strwythur a threfn reoli, i gefnogi cenhadaeth a gweledigaeth y cwmni.

Mae’r swydd hefyd yn cefnogi’r Ymddiriedolwyr yn eu gwaith goruchwylio a llywodraethu, gan sicrhau ffyrdd diogel, effeithiol a chyfreithiol o weithio. Mae gan Reolwr y Cwmni rôl allweddol hefyd o ran meithrin cydberthnasau adeiladol â chyrff allanol perthnasol, gan herio, dylanwadu a llunio cymorth a gwasanaethau mewn ffordd gadarnhaol yn ein cenhadaeth i ddarparu ‘Mynediad i Bawb’ i theatr sy’n amrywiol, yn gynhwysol ac yn berthnasol i ddymuniadau ac anghenion pobl leol.

Bydd Rheolwr y Cwmni yn sicrhau bod Theatr Spectacle yn gwneud cynnydd ar ei thaith i ddatblygu cryfderau a dyheadau’r gymuned mae’n ei gwasanaethu.

### Cyfrifoldebau

#### Strategol

* Datblygu cryfderau a dyheadau ein cymunedau. Sicrhau bod yr elusen yn gweithio gyda’r gymuned mae’n ei gwasanaethu, ac ar gyfer y gymuned honno.
* Ar y cyd â’r Bwrdd, y staff a’r aelodau, adolygu gweledigaeth ac amcanion elusennol Theatr Spectacle.
* Meithrin cydberthynas weithio effeithiol gyda’r Bwrdd.
* Datblygu cynllun busnes treigl blwyddyn a chynllun strategol tair blynedd.
* Arwain a chefnogi’r tîm o staff i ddatblygu a gweithredu’r cynllun busnes, y cynllun Artistig a’r strategaeth cynhyrchu incwm.
* Goruchwylio darpariaeth gwasanaeth a pherfformiad gweithredol gan gynnwys adrodd i gyllidwyr a chomisiynwyr.
* Datblygu strategaethau cynhyrchu incwm i gynnal a gwella cyllid o gymysgedd o ffrydiau incwm.
* Sicrhau bod dulliau a phrosesau rheoli risg priodol ar waith a bod risgiau newydd neu sylweddol y mae’r elusen yn dod i gysylltiad â nhw yn cael eu hadolygu’n rheolaidd a bod systemau’n cael eu sefydlu i liniaru’r risgiau yma gyda’r ymddiriedolwyr.
* Datblygu cydberthnasau effeithiol gydag ystod eang o bartneriaid, a gweithredu fel llysgennad i’r elusen, gan greu a chynnal delwedd allanol gadarnhaol.
* Arddangos arweinyddiaeth hwylusol a chydweithredol i gefnogi, datblygu sgiliau ac ysgogi staff a gwirfoddolwyr.

#### Gweithredol

* Sicrhau bod yr holl bolisïau, prosesau a gweithdrefnau llywodraethu yn cael eu sefydlu, y cydymffurfir â nhw, a’u bod yn cael eu hadolygu’n rheolaidd, gan gynnwys rhwymedigaethau rheoleiddiol a statudol cyfreithiol ac ariannol.
* Ochr yn ochr â’r Cyfarwyddwr Creadigol, cymryd cyfrifoldeb am sicrwydd ansawdd a darparu cymorth a gwasanaethau effeithiol o ansawdd uchel.
* Rhoi fframwaith rheoli perfformiad cadarn ar waith i asesu, monitro ac adrodd ar berfformiad a chanlyniadau ac asesu effaith a gwerth gwasanaethau Theatr Spectacle yn rheolaidd.
* Adrodd i gyllidwyr a rhanddeiliaid allweddol eraill.
* Sicrhau bod gan Theatr Spectacle le i weithio sy’n cael ei gynnal a’i gadw, sy’n ddiogel ac sy’n ateb gofynion iechyd, diogelwch a lles ymwelwyr, staff, gwirfoddolwyr a phreswylwyr eraill.
* Sefydlu perthynas waith effeithiol gyda rhanddeiliaid allweddol gan gynnwys cyllidwyr, comisiynwyr, y rhai sy’n defnyddio gwasanaethau Theatr Spectacle a phartneriaid allweddol eraill.

#### Rheoli pobl:

* Arddangos arweinyddiaeth gydweithredol a hwylusol effeithiol, gan hyrwyddo diwylliant cadarnhaol, parchus a chefnogol ymhlith staff a gwirfoddolwyr.
* Bod yn weladwy, yn frwdfrydig, yn ymroddedig, ac yn gyfranogol.
* Sicrhau bod staff yn deall gofynion perfformiad ac yn cael eu cefnogi i fodloni allbynnau ac amcanion y cytunwyd arnynt.
* Sicrhau diwylliant a dealltwriaeth gyson o gydraddoldeb, amrywiaeth a chynhwysiant ymysg y tîm o staff.
* Darparu cefnogaeth effeithiol a sicrhau goruchwyliaeth, hyfforddiant a datblygiad staff.
* Gweithio gyda’r tîm o staff i ddatblygu diwylliant o gefnogaeth, dysgu a datblygu, ansawdd, a pherfformiad.
* Recriwtio a sefydlu staff newydd a mynd i’r afael ag unrhyw faterion perfformiad.
* Sicrhau bod polisïau a gweithdrefnau rheoli pobl Theatr Spectacle yn bwrpasol, yn ddealladwy ac yn cael eu dilyn.

#### Cysylltiadau cyhoeddus a marchnata:

* Codi proffil yr elusen drwy rwydweithio a thrwy bob math o gyfrwng (print, darlledu, ar-lein, cymdeithasol).
* Cefnogi mynediad i bawb i’r theatr sy’n amrywiol, yn gynhwysol ac yn berthnasol i anghenion a dymuniadau pobl leol.
* Rhwydweithio’n weithredol â sefydliadau partner.
* Chwarae rhan weithredol wrth sicrhau bod ein cymuned yn cael ei chlywed, yn cael ei chefnogi a bod ei hanghenion yn cael eu diwallu, gan hyrwyddo dulliau o gydgynhyrchu.

#### Cyfrifoldebau cyllidol:

* Sicrhau rheolaeth gyllidol effeithiol a phrosesau codi arian, adrodd ac atebolrwydd yn unol â rheolaethau ariannol Theatr Spectacle.
* Pennu a chyflawni targedau cynhyrchu incwm, nodi cyfleoedd cyllido ac incwm newydd o fewn cwmpas cynllun strategol yr elusen ac amcanion elusennol.
* Bod yn gyfrifol am iechyd ariannol Theatr Spectacle, gan sicrhau bod systemau ariannol ac archwilio priodol ar waith i ddiogelu asedau’r elusen.
* Goruchwylio cyllidebau, gwariant a chyfrifon rheoli, gan sicrhau bod incwm a gwariant wedi’u cynnwys yn y cynllun strategol a gweithredol a thargedau.
* Goruchwylio a chefnogi gwaith y swyddog Gweinyddol/Cyllid.

### Manyleb yr Unigolyn

#### Profiad:

* Uwch reolwr neu arweinydd â phrofiad yn arwain sefydliadau neu dimau.
* Profiad o gontractio gweithwyr a chynnal cofnodion cyflogaeth.
* Profiad o rolau sy’n ymwneud â chydgynhyrchu, ymgysylltu a chydraddoldeb, amrywiaeth a chynhwysiant.
* Profiad llwyddiannus o arwain a datblygu gwaith cynhyrchu incwm ar draws sawl ffrwd gyllido.
* Profiad o reoli cyllidebau gyda hanes o ddarparu cynaliadwyedd ariannol.
* Profiad o feithrin cydberthnasau a phartneriaethau strategol llwyddiannus.
* Profiad o gynrychioli sefydliad yn allanol, gan gynnwys siarad yn gyhoeddus a chyflwyno i ystod o gynulleidfaoedd.
* Profiad o hyrwyddo a chodi ymwybyddiaeth brand gan ddefnyddio strategaethau cyfathrebu traddodiadol a digidol.
* Profiad o reoli risg a newid.

#### **Sgiliau:**

* Y gallu i weithredu a meddwl yn strategol ac i ddatblygu a chyfleu ymdeimlad clir o gyfeiriad a gweledigaeth i gynulleidfa eang.
* Sgiliau arwain, rheoli ac adeiladu tîm rhagorol.
* Y gallu i arloesi drwy gydgynhyrchu a chydweithio i ddatblygu gwasanaethau cymorth ychwanegol a chodi arian.
* Sgiliau cyfathrebu eithriadol yn y Gymraeg a’r Saesneg yn ddymunol (yn ysgrifenedig ac ar lafar), a sgiliau gwrando a rhyngbersonol.
* Sgiliau dylanwadu, rhwydweithio a thrafod uwch.

#### Nodweddion

* Gwydn, hyblyg, a gallu bod yn effeithiol o dan bwysau.
* Yn emosiynol ddeallus, yn gallu aros yn ddigynnwrf a phroffesiynol wrth ddelio ag amgylchiadau heriol.
* Wedi ymrwymo i gydraddoldeb, amrywiaeth a chynhwysiant.
* Brwdfrydig ynglŷn â chydweithio â chymunedau lleol.
* Ymwybodol o’ch angen eich hunan am welliant parhaus a datblygiad personol ac anghenion staff, gwirfoddolwyr ac ymddiriedolwyr.

#### Cydraddoldeb, Amrywiaeth a Chynhwysiant

Y gallu i ddeall a dangos arweiniad ac ymrwymiad i gydraddoldeb, amrywiaeth, a chynhwysiant i sicrhau bod pob ymddygiad a gweithgaredd yn gyson â gwerthoedd, gweledigaeth a pholisïau perthnasol Theatr Spectacle.

#### **Diogelu:**

Dealltwriaeth lawn o bwysigrwydd diogelu a’r gallu i roi polisïau a gweithdrefnau perthnasol ar waith. Mae diogelu yn ymwneud ag amddiffyn hawl pobl i fyw’n ddiogel, yn rhydd rhag camdriniaeth ac esgeulustod. Mae’n ymwneud â phobl a sefydliadau’n gweithio gyda’i gilydd i atal y risgiau a’r profiad o gamdriniaeth neu esgeulustod, gan sicrhau bod llesiant yn cael ei hybu gan gynnwys, lle bo’n briodol, ystyried eu safbwyntiau, eu dymuniadau, eu teimladau a’u credoau wrth benderfynu ar unrhyw gamau gweithredu.

#### **Gwerthoedd:**

**Gweithio’n effeithiol gyda phobl, a gallu:**

* Gwrando ar ystod amrywiol o bobl a chyfathrebu â nhw.
* Parchu dewisiadau personol pobl a pheidio â’u barnu.
* Delio’n broffesiynol ac yn ddigynnwrf â sefyllfaoedd ac unigolion heriol.
* Cynnal ffiniau proffesiynol.
* Arddangos sgiliau cyfathrebu llafar ac ysgrifennu rhagorol.

**Gwaith tîm a threfniadol effeithiol, a gallu:**

* Bod yn gadarnhaol am eich swydd, eich cydweithwyr, a’r sefydliad.
* Bod yn ymwybodol sut y gall eich ymddygiad a’ch agwedd effeithio ar eich perfformiad a pherfformiad eich cydweithwyr.
* Datblygu eich sgiliau a’ch gwybodaeth drwy ddysgu parhaus.
* Bod yn hyblyg a gallu addasu i anghenion newidiol y sefydliad.
* Dilyn polisïau a gweithdrefnau gan gynnwys diogelu, cyfrinachedd a diogelu data.
* Deall a chyfleu’r cysylltiad rhwng eich perfformiad, canlyniadau prosiect a pherfformiad a chynaliadwyedd sefydliadol yn y dyfodol.
* Nodi a rheoli risg a diogelu yn effeithiol yn eich maes gwaith.
* Cadw at ganllawiau, rheolau, fframweithiau cyfreithiol a fframweithiau eraill a gweithio yn unol â disgwyliadau eich swydd.